במרץ 2018 החליטה ממשלת ספרד להאריך בשנה בנוספת את חוק האזרחות החדש משנת 2015 המאפשר לצאצאי מגורשי ספרד משנת 1492 לקבל אזרחות מהמדינה. לאחר הרחבת תוקף החוק, יכולים ישראלים וצאצאי מגורשי ספרד החיים בשאר העולם לנצל את חלון ההזדמנויות עד אוקטובר 2019 כדי להגיש בקשה לאזרחות ספרדית, וכך למעשה לקבל דרכון אירופאי לכל דבר ועניין.
כדאי לדעת כי למעלה מ-6,000 יהודים הנמנים על צאצאי מגורשי ספרד כבר קיבלו אזרחות מספרד, וזאת בהתאם לחוק האזרחות שהתקבל לפני כשלוש שנים בפרלמנט הספרדי. מטרת החוק היא לתקן את העוול ההיסטורי שנגרם למגורשי ספרד. ממשלת ספרד החליטה להאריך את תוקף החוק כדי לאפשר לכמה שיותר מועמדים לקבל אזרחות מהמדינה, לכן כדאי למהר ולהגיש כעת את הבקשה, ולא לפספס את ההזדמנות הקורצת לקבל דרכון ספרדי המהווה כרטיס כניסה ישיר לאיחוד האירופי.
בנוסף, אם רוצים שגם הילדים יקבלו אזרחות ספרדית המקנה עבורם דרכון אירופאי, כדאי למהר ולנצל את הזמן שנותר עד אוקטובר 2019. מומלץ להגיש את הבקשה עד יוני 2019, אחרת עלולים לפספס את ההזדמנות לקבל את האזרחות הספרדית לקטינים, חשוב לציין כי עד כה ההליך לקבלת אזרחות פורטוגלית לקטינים טרם הוסדר, לכן זו האופציה היחידה כיום העומדת בפני הורים המעוניינים להוציא דרכון אירופאי לילדיהם.
חוק האזרחות – מה הוא אומר?
ב-11 ביוני 2015 החליט הפרלמנט הספרדי על חוק האזרחות הספרדית החדש על מנת לאפשר לצאצאי המגורשים משנת 1492 לקבל אזרחות מהמדינה - במטרה לתקן את העוול שנגרם ליהודים שגורשו. על פי הצעת החוק יכולים צאצאי המגורשים המוכיחים קשר למגורשי ספרד לקבל אזרחות מהמדינה. זו משאת נפשם של יהודים רבים בישראל וברחבי העולם כיוון שדרכון ספרדי מעניק יתרונות רבים.
זיקה מיוחדת לספרד – יש לצרף לבקשה מסמכים המוכיחים זיקה מיוחדת לספרד, למשל הוכחת ידע ושליטה בשפות כמו לדינו או חכתייה, אישור לימודים בנושאי היסטוריה ותרבות ספרדית ממוסד מוכר, פעילות צדקה הקשורה למדינה, פעילות תרבותית או כלכלית לטובת מוסדות בספרד או לספרדים עצמם (כל עוד הפעילות התקיימת בספרד) וכדומה.
שם משפחה ומחקר גנאלוגי – הגם שאין רשימת שמות רשמית של ממשלת ספרד, ישנה חשיבות רבה בהוכחת היכללותו של מגיש הבקשה או של אבותיו בקהילות ספרדיות של יהודים שגורשו בגירוש ההמוני מספרד, לרוב יש לערוך מחקר גנאלוגי על ידי מומחה מנוסה כדי להוכיח את הקשר.
קשר מיוחד לספרד – כדי לשפר את הסיכוי לקבלת האזרחות מומלץ לנסות להוכיח קשר מיוחד לספרד, למשל נישואים לאזרח ספרדי, מגורים במדינה במשך לפחות 6 חודשים, בעל נכס אחד או יותר בספרד, מניות של חברה ספרדית, חברות במרכז תרבות או ספורט בספרד ועוד.
אישור מהפדרציה של הקהילות היהודיות בספרד – לאישור של הפדרציה של הקהילות היהודיות בספרד יש משקל רב בעיני הרשויות בספרד.
הצלחה במבחנים – יש לעבור בהצלחה מבחן שליטה בשפה הספרדית ומבחן ידע בחוקה ובתרבות ספרד.
כאמור, חלון ההזדמנויות לקבלת האזרחות הספרדית עתיד להסתיים תוך חודשים ספורים, לכן כדאי לפעול במהירות בעזרת חברה מקצועית המתמחה בנושא על מנת להגיש בקשה בזמן שנותר לקבלת אזרחות לקטינים. חשוב לדעת כי אזרחות ממדינת ספרד מהווה כרטיס כניסה ישיר לאיחוד האירופי, הליך קבלת האזרחות לקטינים קל ומהיר יותר בהשוואה לתהליך שבוגרים נדרשים לעבור, ויש יתרונות רבים בקבלת הדרכון הספרדי.
אפשרות לגור בספרד ובשאר מדינות האיחוד האירופי.
אפשרות ללמוד בחינם או בעלות סמלית במיטב מוסדות האקדמיה בספרד ובמדינות האיחוד.
אפשרות לעבוד באופן חוקי לאחר גיל 18 בספרד ובשאר מדינות האיחוד האירופי.
מעבר חופשי ומהיר בין מדינות האיחוד.
דרכון ספרדי מייתר את הצורך בהוצאת ויזה לארה"ב.
שקט נפשי ותחושת ביטחון.
מחקר גנאלוגי להוכחת זיקה למגורשי ספרד.
איסוף מסמכים המוכיחים קשר וזיקה למגורשי ספרד, לרבות שם משפחה, כתובה העוברת בירושה בין הדורות וכדומה.
אישור של הפדרציה היהודית הספרדית.
הוכחת קשר אישי לספרד ותרבותה, כאשר קטין מתחת לגיל 14 אינו נדרש להוכחת הקשר אך הוריו כן, קטין בטווח הגילים 14-18 נדרש להוכחת הקשר לספרד, למשל חופשות שנתיות קבועות במדינה, לימודים בבית ספר קיץ בספרד, לימודי ספרדית בבית ספר בישראל או במסגרת קורס פרטי.
לאחר קבלת אישור מהפדרציה של הקהילות היהודיות בספרד, הוריו של הקטין נדרשים לתאם פגישה בקונסוליה הספרדית, בתל אביב או בירושלים. הפגישה נועדה להוכחת הקשר לקטין ולצורך הכרה רשמית כנציגיו להמשך הטיפול מול הרשויות בספרד. לאחר הגשת המסמכים הנדרשים על פי החוק, יזומנו הוריו של הקטין לפגישה עם נוטריון בספרד. בפגישה זו חייב להשתתף לפחות אחד מהוריו של הקטין, אין צורך להגיע עם הקטין עבורו מגישים את הבקשה.
דוח מנומק המלווה במחקר גנאלוגי.
תעודת לידה או נישואים לפי חוקי קסטיליה או לפי חוקי המגורשים.
כל מסמך המוכיח את מעמדו של מגיש הבקשה כיהודי ממוצא ספרדי.
תעודת מרשם פלילי מהמשטרה התקפה בחו"ל.
מסמכים אישיים מתורגמים ומאושרים בהתאם להנחיות (תעודת לידה, תעודת נישואין, תמצית רישום וכיוצא בזה).
אישור לימודים מבית ספר עבור קטינים.
את המסמכים יש לשלוח למתרגם מושבע המוסמך על ידי משרד החוץ הספרדי, חשוב לוודא כי כל המסמכים בתוקף ויש עליהם את האישור הנדרש על פי ההנחיות.
יש למלא טופס בקשה בספרדית בפורטל של משרד המשפטים הספרדי, לשלם את האגרה, ולהעלות את כל המסמכים והתרגומים על פי ההנחיות. לאחר קבלת אישור כי התיק תקין מקבלים זימון לפגישה עם נוטריון בספרד.
יש להביא לפגישה עם הנוטריון את כל המסמכים המקוריים, כולל תרגומים שלהם ומסמכים רלוונטיים נוספים. מנהל הרישום ושירותי הנוטריון הכלליים בספרד מבקש חוות דעת ממשרד הפנים הספרדי ולאחר מכן תתקבל החלטה בתקופה של עד 12 חודשים ממועד הגשת הבקשה.
לאחר אישור הבקשה יש חתום על הצהרה ולהבטיח ציות לחוקה הספרדית ולחוקי המדינה, תהליך זה מבוצע בשגרירות הספרדית הממוקמת בתל אביב. לאחר קבלת האזרחות ניתן להגיש בקשה גם לדרכון ספרדי, זהו תהליך קצר וטכני .
לפרטים נוספים אנא צרו עמנו קשר טלפוני או השאירו פרטים באתר, ונחזור אליכם בהקדם.